

**MUHU VALLAVALITSUS**

**Riigi Kaitseinvesteeringute Keskus**  
info@rkik.ee 11.12.2023 nr 7-6/1331

**Detailplaneeringu esitamine kooskõlastamiseks**

Lähtudes planeerimisseaduse § 133 lg 1 ja Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 p 101 esitame Teile kooskõlastamiseks Liiva küla Mulgu (katastritunnus 47801:004:0379, sihtotstarve maatulundusmaa, pindala 15112 m²) katastriüksuse detailplaneeringu. Planeeringuala paikneb riigikaitselise ehitise Muhu linnak piiranguvööndis.

Detailplaneeringu eesmärgiks on taimekasvatustalu ning taluturismi edendamiseks puhkemajade ja seminarihoone rajamine.

Planeeringuga määratakse ehitusõigus ja arhitektuursed tingimused elamu, kõrvalhoonete, puhkemajade ja seminarihoone rajamiseks. Katastriüksuse sihtotstarve muudetakse osaliselt ärimaaks, määratakse liikluskorralduse põhimõtted, tehnovõrkude, trasside ja tehnorajatiste asukohad, hoonestuse ja haljastuse põhimõtted ja ulatus, seadustest ja teistest õigusaktidest tulenevad kitsendused ja servituutide ulatus, seatakse keskkonnatingimused planeeringuga kavandatu elluviimiseks. Planeeringuga soovitakse katastriüksusele ehitada ca 7 hoonet ehitusaluse pinnaga kokku kuni 800 m2 ning hooneid teenindavad tehnorajatised.

Detailplaneeringu materjalid on lisatud kirjale.

Lugupidamisega  
*/allkirjastatud digitaalselt/*

Pille Tamm   
maa- ja planeeringuspetsialist   
4530680, maa@muhu.ee